মহাবলী গঙ্গা
মহাবলী গঙ্গা, বা, মহাবলী নদী (সিংহলি: මහවැලි ගඟ, আক্ষরিক অর্থে: "বৃহত্ বালুকা নদী"; তামিল: மகாவலி ஆறு [মহাবলী গাঙ্গেয়ী]), হলো ৩৩৫ কিমি (২০৮ মা) দীর্ঘ একটি নদী, যা শ্রীলঙ্কার দীর্ঘতম নদী হিসেবে তালিকাবদ্ধ। এর নিষ্কাশন অববাহিকার আয়তন ১০,৪৪৮ কিমি২ (৪,০৩৪ মা২), যা দেশের বৃহত্তম এবং সম্পূর্ণ দ্বীপের মোট এলাকার প্রায় এক-পঞ্চমাংশ জুড়ে বিস্তৃত। মহাবলী গঙ্গার প্রকৃত সূচনা হয় নুওয়ারা এলিয়া জেলার একটি প্রত্যন্ত গ্রাম পোলওয়াথুরা (মহাউইলা এলাকায়) থেকে এবং দূরবর্তী ক্যান্ডি জেলার নওয়ালাপিতিয়ার তীরবর্তী এলাকায় এটি হাত্তন ওয়া এবং কোটমালে ওয়ার আথে যুক্ত হয়। নদীটির অনেক উৎসের মধ্যে প্রধানটি হল কোটমলে ওয়া। নদীটি ত্রিঙ্কোমালী উপসাগরের দক্ষিণ-পশ্চিম দিকে বঙ্গোপসাগরে পতিত হয়েছে। ‌এটি উপসাগরটিতে একটি গভীর সমুদ্র খাতের সৃষ্টি করে ত্রিঙ্কোমালিকে বিশ্বের সেরা প্রাকৃতিক গভীর-সমুদ্র বন্দরগুলির মধ্যে অন্যতম একটি করেছে।